Školska godina 2012./2013.

Nastavna godina je započela u ponedjeljak 3. rujna 2012. god., a završila u petak 14. lipnja 2013. god. Škola na kraju školske godine ima 135 učenika, od toga 64 djevojčice. Nastava se odvijala u prijepodnevnoj smjeni, a ostvareno je 179 radni dan od čega 175 nastavnih.

Broj učenika po školama:

matična škola:

1.raz. 1 od toga 1 djevojčica 5.raz. 19 od toga 9 djevojčica

2.raz. 7 od toga 4 djevojčice 6.raz. 16 od toga 7 djevojčica

3.raz. 3 od toga 3 djevojčice 7.raz. 17 od toga 6 djevojčica

4.raz. 7 od toga 2 djevojčice 8.raz. 9 od toga 5 djevojčica

PŠ Belaj

1.raz. 11 od toga 5 djevojčica 3.raz. 12 od toga 5 djevojčica

2.raz. 10 od toga 5 djevojčica 4.raz. 10 od toga 8 djevojčica

PŠ Leskovac Barilovićki

1.raz. 3 od toga 0 djevojčica 3.raz. 2 od toga 1 djevojčica

2.raz. 1 od toga 1 djevojčica 4.raz. 0 od toga 0 djevojčica

PŠ Siča

1.raz. 3 od toga 2 djevojčice 3.raz. 1 od toga 0 djevojčica

2.raz. 0 od toga 0 djevojčica 4.raz. 3 od toga 0 djevojčica

Učitelji/učiteljice u ovoj školskoj godini bili su:

|  |  |  |
| --- | --- | --- |
| Ime i prezime | Zvanje | Predmet koji predaje |
| Barica Banjavčić | Dipl.uč. raz.nastave, pojačanamatematika | Razredna nastava, 4.raz. Belaj |
| Robert Magdić | Prof kineziologije  | TZK  |
| Marijana Bosiljevac | Učiteljica raz.nastave | Razredna nastava, 1. raz. |
| DarkoCerjanec | Dipl.ing.biologije, PPODoktor znanosti | Priroda i biologija |
| Kristina Cindrić Banović | Dipl.uč.raz.nastavepojačan engleski jezik | Engleski jezik 7. i 8. raz.Leskovac Bar. i Siča |
| Lidija Gojak Pavlić | Dipl.uč.raz.nastave, pojačanageografija i informatika | Razredna nastava, 1., 2. i 3. raz. Leskovac Barilovićki |
| Anka Grman | Dipl.uč. raz.nastaveinformatika | Razredna nastava, 2. i 3. raz. Barilović |
| DuškoGvozdić | Prof.glazbene kulture | Glazbenakultura |
| Renato Ilić | Učitelj raz.nastave | Razredna nastava, 3.raz. Belaj |
| Daria Peraković | Dipl.uč.raz.nastave, pojačan njemački jezik | Njemački jezik, 4. do 8. razred |
| Predrag Novković Mihalić | Dipl.ing. prometa | Tehnička kultura |
| Nevenka Mikulić | Dipl.uč. raz.nastave, pojačana likovna kultura | Likovna kultura |
| Jelena Rimay | Profesor talijanskog i španjolskog jezika i književnosti | Talijanski jezik, 4., 5. i 8.raz. |
| ŽeljkaObrovac | Dipl.ing. prehramb. tehnologijePPO | Kemija  |
| Maja Pignar- Mijović | Dipl.uč. raz.nastave, pojačanhrvatski jezik | Razredna nastava, Siča, 1.,2. i 3. raz.  |
| Karolina Čorak | Dipl.uč. raz.nastave, pojačanengleski jezik | Engleski jezik, 5. i 6. razredBelaj, 1.- 4.raz. |
| Anita Paranos | Profesor povijesti | Povijest |
| Dubravka Beljan | Teolog | Vjeronauk, Belaj i Leskovac |
| Patris Šuper | Diplomirani geograf | Geografija |
| Ivana Tuškan Mihalić | Dipl.uč. raz.nastave, pojačanamatematika | Matematika |
| Nada Višal | Dipl.uč. raz.nastave, pojačanhrvatski jezik | Razredna nastava, Belaj 2. raz. |
| Mirjana Vranić-Šušlje | Dipl.uč. raz.nastave, pojačanhrvatski jezik | Hrvatski jezik |
| Danijela Zatezalo | Dipl.uč. raz.nastave, pojačanoprirodoslovlje | Razredna nastava 1. i 4. raz. |
| Snežana Kirin Mataković | Profesor fizike | Fizika  |
| Mario Zovkić | Dipl.uč. raz.nastave, pojačanainformatika | Informatika |

Pripravnici i pripravnice:

|  |  |  |  |
| --- | --- | --- | --- |
| Ime i prezime | Zvanje | Predmet koji predaje | Mentor |
| Jure Gagić | Diplomirani teolog | Vjeronauk, matična škola i Siča | Violeta Zeba |
| Josip Novosel (zamjena za Ivanu Tuškan) | Magistar primarnog obrazovanja | Razredna nastava, Belaj | Nada Višal |

Stručne suradnice:

|  |  |  |
| --- | --- | --- |
| Ime i prezime | Zvanje | Stručna suradnica |
| Branka Dojčinović | Diplomirana knjižničarka | knjižničarka |
| Dejana Kirinčić | Diplomirana socijalna radnica | socijalna radnica |

Ravnateljica:

|  |  |  |
| --- | --- | --- |
| Ime i prezime | Struka | Radno mjesto |
| Vesna Car | Dipl.uč.raz.nastave, pojačanamatematika | Ravnateljica |

Ostali djelatnici:

|  |  |  |
| --- | --- | --- |
| Ime i prezime | Struka | Radno mjesto |
| Andreja Štefanac | Poslovna tajnica | Računovođa-tajnica |
| Ivana Marčac | Kuharica | Kuharica |
| Juraj Štefanac | Tehničar za strojeve | Domar-ložač-vozač |
| Đurđica Banjavčić | NKV radnica | Spremačica |
| Jadranka Bosiljevac | NKV radnica | Spremačica |
| Ankica Bošnjak | Struč. radnica za izradu odjeće | Spremačica |
| Draga Škrtić | NKV radnica | Spremačica |
| Goran Maglić | Konobar | Spremač |

Na zamjeni su kraće vrijeme radili i :

Josip Novosel – matematika, vjeronauk

Petra Poljak – engleski jezik

Na kraju nastavne godine pozitivno je ocijenjeno 114 učenika, a 15 je učenika upućeno na popravni ispit. Šest učenika ponavlja razred dok dvoje učenika prelazi u viši razred s jednom negativnom ocjenom.

Na prvom popravnom roku pozitivno je ocijenjeno 8 učenika, a 7 učenika je upućeno na drugi rok.

Na drugom popravnom roku 5 učenika je ocijenjeno pozitivno, a 2 učenika je upućeno na ponavljanje razreda.

**Na kraju školske godine 127 učenika je pozitivno ocijenjeno, a 8 učenika ponavlja razred dok dvoje učenika prelazi u viši razred s jednom negativnom ocjenom.**

Od prvog do četvrtog razreda ima 48 odlična učenika, 23 vrlo dobrih i 3 dobra te dva nedovoljna koji prelaze u viši razred.

Od petog do osmog razreda ima 8 odličnih učenika, 25 vrlo dobrih, 21 dobar i 6 nedovoljnih učenika.

Najbolji uspjeh od 5. do 8. razreda postignut je iz likovne kulture, tjelesne i zdravstvene kulture te njemačkog jezika, a najslabiji iz fizike zatim kemije i matematike.

Učenici su tijekom školske godine izostali 4056 sati opravdano ili 30 po učeniku. Neopravdanih izostanaka 5.

Ukupno je pohvaljeno od 5. – 8. razreda 8 učenika i nagrađeno 2 učenika, a od 1. – 4. razreda 44 učenika i nagrađeno 21 učenik.

Od 5. – 8. razreda 1 učenik je dobilo pedagošku mjeru ukor.

Izbornu nastavu iz vjeronauka polazilo je 134 učenika, njemački jezik 32 učenika,

talijanski jezik 6 učenika, a informatiku je polazilo 59 učenika. Dopunsku nastavu polazili su iz hrvatskog jezika, matematike i engleskog jezika, a iz ista tri predmeta i dodatnu nastavu.

Od izvannastavnih aktivnosti učenici su bili uključeni u razredne aktivnosti, dramsko recitatorsku grupu, njemački jezik – igraonica, Učeničku zadrugu Barilko, Školski sportski klub – gimnastika, pjevački zbor, ritmiku, mlade knjižničare, GLOBE program, eko grupu i folklornu skupinu.

Učenici su aktivni i u izvanškolskim aktivnostima. Najaktivniji su u DVD Barilović i DVD Duga Resa, zatim u kudovima Barilović, Vinčica i Triglav te FA Matija Gubec, glazbenoj školi, Stolno teniski klub Aquaestil, NK Ilovac, Mrežnica, Vatrogasac i Duga Resa, TKD Karlovac i Duga Resa, ministranti, tečaj gitare, GK Sokol, Dječji zbor Cicibani i TKUD Triglav.

Učenici su išli na terensku nastavu u Zagreb, Motovun i Poreč, Sisak (učenici PŠ Belaj, vožnja vlakom, brodom i autobusom), Zagrebu: posjet Glavnom kolodvoru, Maksimirskoj šumi i gledanje predstave u kazalištu lutaka, škola u prirodi u Selcu (učenici četvrtih razreda), ekskurzija učenika 7. i 8. razreda u Dubrovnik i Korčulu, odlazak u Cinestar, gledanje filma Zagonetni dječak i posjet Muzeju suvremene umjetnosti. Obilježili smoDan škole – biciklijadom i radionicom s naglaskom na treću životnu dob (izrada krpenih loptica i lutkica), sportske igre i druženje s roditeljima, bakama i djedovima.Važan događaj bila je obljetnica 160 godina škole u Leskovcu Barilovićkom i 100 godina škole u Belaju. Održana je svečana sjednica u Leskovcu Bar., svečana misa, svečana priredba, a svečanost su uveličali brojni gosti. U školi su radile sljedeće skupine: Dramsko recitatorska skupina, Učenička zadruga Barilko, Pjevački zbor, Ritmika, Globe grupa, Eko-grupa i Mladi knjižničari.Izašao je školski list Barilko br. 6. Radionice stručne suradnice su bile broje pa navodim tek neke zanimljivije: Učenje ne mora biti mučenje, Pomažemo prijatelju, Večerom protiv mina. Izviđači Vladimir Nazor održali su predavanje za učenike u Belaju na temu snalaženja u prirodi. Obilježeni su i dani: Dan zahvalnosti za plodove zemlje, Dana jabuka, Dan sjećanja na Vukovar obilježen je paljenjem lampiona ispred škole u Belaju i u centru Barilovića, Valentinovo, prigodni likovni radovi izrađeni su za za maškare, Uskrs, Dan planeta Zemlje, Školski dan mlijeka, Međunarodni dan starijih osoba – pozivanje baka i djedova učenika, gost treće životne dobi i prezentacija „Kako zdravo starjeti“, Međunarodni dječji tjedan, Međunarodni dan obitelji, ENO Tree Planting Day 2012 (posađene sadnice višanja i trešanja), Svjetski dan palačinki, Majčin dan. Mjesec školskih knjižnica u cijelom svijetu je ove godine bio posvećen temi **"Školske knjižnice: ključ za prošlost, sadašnjost i budućnost". O**bilježen je likovnom radionicom izradom originalnih straničnika od suhoga cvijeća. Grupa Mladih knjižničara je u listopadu posjetila Zorin dom i gledala predstavu „Život je san“ Kazališta Mala scena iz Zagreba. Počeli smo projekt bookcrossing *ZAVRTI KNJIGU* u koji se uz djelatnike škole uključila i učenica Ema Lasić doniranjem jednog primjerka svoje knjige Ribica i rak vitez. I ove godine bili smo domaćini općinsko/gradskog Lidrana. Učenici su sudjelovali na: likovnom natječaju Straničnik (organizirala gradska knjižnica iz Šibenika), natječaju „Plava zvijezda“ s temom prizori iz knjige „Čudnovate zgode šegrta Hlapića“, LIK -natjecanje iz likovne kulture (tema: Eko etno moda, područje dizajna), Domagoj Krivačić se plasirao na državno natjecanje, natječaj „Volim Hratsku“, matematičko natjecanje Klokan, natjecanje iz tehničke kulture i Sigurno u prometu, natjecanje iz informatike, Globe, Najljepše pismo 2013. Školski sportski turnir u nogometu, graničaru i štafetnim igrama organiziran je za učenike od 1.-4. raz. Održano je već tradicionalno školsko natjecanje u gimnastici i odlazak na županijsko natjecanje (djevojčice su osvojile 8. mjesto, a dječaci 3. mjesto). Tomislav **Župčić** osvojio je prvo mjesto u kategoriji prvog i drugog razreda. Integrirana nastava bila je i ove godine posebno zanimljiva, a teme su bile: Hrvatske županije – prezentacija naših županija od strane razrednih odjela i Nastavni predmet domaćinstvo – prezentacija različitih tema vezanih uz nastavni predmet domaćinstvo. Učenici šestog razreda izrađivali su lutke od kuhača. Došlo je do male promjene u realizaciji te se nisu ograničili na kuhače, nego su učenici imali veću slobodu u odabiru materijala za izradu lutaka te su koristili i papir, glinamol, plastelin i sve što im je moglo pomoći. Napisali su scenarij za igrokaz te su na kraju izveli lutkarsku predstavu. Učenik Filip Mikić je bio majstor za glazbu te je osim uvodne glazbene točke za vrijeme izvođenja lutkarskih predstava sviranjem na sintetizatoru zvuka davao glazbenu podlogu. Svojim prisustvom u publici počastila ih je knjižničarka Branka Dojčinović. Kupljene su knjige iz namjenskih sredstava MZOS za lektiru i stručnu knjigu u iznosu 1408,06 kn. Projektna nastava na temu Jezična i etno baština barilovićkog kraja, Komunikacija među mladima i Europski jezici odrađivana je u sklopu hrvatskog jezika. Učenici sedmog razreda izradili su Class magazine. Po treći put u školi su krajem osmog mjeseca boravili volonteri i uređivali okoliš škole. Još prošle godine krčili su Tičarnice pa su učenici zasadili trešanje i višanje koje smo dobili od udruge Eko pan. Uklanjanjali su i ambroziju, visoko alergenu biljku *(ambrosia artemisiifolia).* Uređenjem cvjetnjaka (ružičnjaka), sudjelovanjem u natječaju „Otisak srca“, izrada torbica od PVC vrećica ponose se učenici 2. i 3. razreda učiteljice Anke Grman. Izrada ručnih radova, sudjelovanje na 41 interncionalnoj dječjoj izložbi Fine arts Lidice (Češka), izrada razrednih novina ponos je učenika 1. i 4. razreda učiteljice Danijele Zatezalo.Posjet Muzeju grada Karlovca, obilježavanje stogodišnjice škole, prikupljanje starih fotografija, estetsko uređenje škole zanimljivosti su učenika 4. razreda učiteljice Barice Banjavčić. Posjet OPG-u Brnardić i upoznavanje pčelarstva, posjet vodovodu, vožnja biciklom na poligonu zanimljivost je učenika 3. razreda učitelja Renata Ilića. Posjet autobusnom i željezničkom kolodvoru, Gradskom muzeju Karlovac i Galeriji Vjekoslav Karas, predstavljanje škole na općinsko/gradskom Lidranu bile su najzanimljivije aktivnosti učenika drugog razreda učiteljice Nade Višal. Sanjkanje, pješačenje do Leskovca i prisustvovanje misi, posjet policijskoj postaji odradili su prvašići učiteljice Marijane Bosiljevac. Obilježavanje 160 godina škole, uređenje cvjetnjaka i okoliša škole, izrada razrednog časopisa Barilesko, posjet kazalištu lutaka s ponosom su odradili učenici 1., 2. i 3. razreda učiteljice Lidije Gojak Pavlić. Posjet kazalištu lutaka i gledanje predstave Ježeva kućica, suradnja s bibliobusom, radionica pisanica za učenike i roditelje u tehnici decoupagea, izrada razredne slikovnice Gladna gusjenica samo su neke od aktivnosti učenika 1., 3. i 4. razreda učiteljice Maje Pignar Mijović. Objavljivanje sadržaja i fotografija na web stranici škole i facebook stranici škole nastavilo se i tijekom ove školske godine. Radionice o važnosti čitanja u predškolskoj dobi za roditelje polaznika igraonice i male škole u PŠ Belaj i matičnoj školi održala je učiteljica Maja Pignar Mijović.

Rad škole

Učitelji su osvojili treće mjesto na županijskoj odbojci učitelja Karlovačke županije.

Dobili smo donaciju HEP-a za projekt Izrada suvenira u školskoj radionici u iznosu od 4000kn. Twiter Osnovne škole Barilović započeo je 12. srpnja 2013. Asistentica u nastavi, pomoć učenici sedmog razreda bila je Andreja Papa. Radovi na limariji u PŠ Leskovac Bar. i PŠ Siča te izmjena dijela stolarije na matičnoj školi obavljena je do početka nove školske godine.

Općina Barilović osigurala je financijska sredstva za: poklone za sv. Nikolu, pomoć u organizaciji Lidrana, kolica za kuhinju, trimer za košnju, knjige za odlikaše, pomoć za školu u prirodi i dnevnice za učitelje, organizaciju igraonice tijekom cijele školske godine za djecu predškolskog uzrasta, pomoć roditeljima u kupovini školskih knjiga, nabava 11 tableta i jednog prijenosnog računala za potrebe projekta e-Dnevnik. Uključili smo se u projekt e-Dnevnika. Četvero zaposlenika očekuje prinovu. ☺

Dan učitelja proslavili smo 19. listopada u restoranu Frankopan. Tjedan restorana a ujedno i Dan žena nekolicina učitelja je obilježila odlaskom u restoran Hotela Antunović u Zagrebu te smo isprobali raznovrsna jela kakvim se inače časte imućniji gosti.

Mjerenje radioaktivnosti u Bariloviću i Belaju, na više mjesta u prostorima škole postavljene su kutijice.

Eko grupa i učitelj Darko Cerjanec zasadili su dvije murve. Skupina GLOBE ove je godine surađivala s Medicinskim fakultetom iz Rijeke.

U veljači, na poticaj tajnice Andreje Štefanac odlučujemo se uključiti u projekt e-Dnevnici koji bi trebao započeti od šk.god. 2013./2014.

Vjeroučitelj Jure Gagić uspješno je položio stručni ispit.

Kiša koja je padala cijele noći s 29. na 30. studenog 2012. potopila je kotlovnicu u PŠ Belaj. Nakon što smo uz pomoć vatrogasaca ispumpali vodu morali smo zamijeniti plamenik peći jer je stari bio potpuno uništen i dotrajao. Ove godine obilno su rodile šljive, a po drugi put je rodila i školska brajda.

Kratki rezime ostalih događanja u 2012./2013 godini

Umro je Boris Šprem (14.4.1956. – 30.9. 2012.) predsjednik Hrvatskog sabora.

Radimir Čačić je pravomoćno osuđen za prometnu nesreću u Mađarskoj. Podnio je ostavku na mjesto prvog dopredsjednika vlade i mjesto ministra gospodarstva.

Generali Gotovina i Markač su oslobođeni optužbi te su se vladinim zrakoplovom vratili u Hrvatsku 16. studenog 2012. oko 16h.

 Izabran je novi papa, papa Franjo ([lat.](http://bs.wikipedia.org/wiki/Latinski_jezik) Franciscus), rođen kao Jorge Mario Bergoglio [1936](http://bs.wikipedia.org/wiki/1936). godine u  [Buenos Aires](http://bs.wikipedia.org/wiki/Buenos_Aires%22%20%5Co%20%22Buenos%20Aires)u). Za papu je izabran 13. ožujka 2013. godine, kao nasljednik [Benedikta XVI](http://bs.wikipedia.org/wiki/Papa_Benedikt_XVI), koji je podnio ostavku. Prvi je papa [isusovac](http://bs.wikipedia.org/wiki/Isusovci) i prvi papa iz [Argentine](http://bs.wikipedia.org/wiki/Argentina) odnosno [Novog svijeta](http://bs.wikipedia.org/wiki/Novi_svijet).

Dana 1. srpnja 2013. Hrvatska je postala punopravna članica Europske unije. Na radnom doručku predsjednik Josipović ugostio je predsjednike zemalja iz regije, slovenskog Boruta Pahora, srbijanskog Tomislava Nikolića, kosovsku predsjednicu Atifetu Jahjagu, crnogorskog predsjednika Filipa Vujanovića, albanskog Bujara Nishanija, makedonskog Đorgea Ivanova i svu trojicu članova predsjedništva BiH Nebojšu Radmanovića, Bakira Izetbegovića i Željka Komšića. Točno u ponoć na glavnom zagrebačkom Trgu bana Jelačića otpjevana je Oda radosti, himna Vijeća Europe. Nekoliko trenutaka prije ponoći građanima se na hrvatskom jeziku obratio predsjednik Europske komisije Jose Manuel Barroso: Čestitamo Hrvatskoj. Premijer Zoran Milanović svoj je govor završio riječima: Živjela Hrvatska u Europi!

Na svečanosti su dobrodošlicu Hrvatskoj u Europu u svojim govorima izrazili i zamjenik predsjednika irske vlade Eamon Gilmore, čija je zemlja u ponoć predsjedanje Europskom unijom predala Litvi, predsjednica Litve Dalia Grybauskaite, predsjednik Europskog vijeća Herman van Rompuy te predsjednik Europskog parlamenta Martin Schulz.
Ulazak Hrvatske u Europsku uniju obilježio je i veliki vatromet na zagrebačkom Bundeku. Nazočnima su se prije toga obratili operna pjevačica Ruža Pospiš Baldani, znanstvenik Ivan Đikić te poznati vaterpolist i trener Ratko Rudić, svjedočeći o hrvatskim postignućima.
Svečani dio programa proslave pristupanja Hrvatske EU-u obilježilo je predstavljanje zajedničke baštine Hrvatske i čovječanstva, od drevnih običaja do suvremenih izričaja koji trajno koegzistiraju i koje Hrvatska donosi u Uniju.
Nakon hrvatske himne slijedio je nastup solistice ansambla narodnih pjesama i plesova Hrvatske "Lado" Vlatke Hlišc, zatim udaraljkaškog ansambla "biNg bang", uz nastup plesača suvremenog plesa. Simfoniju br. 3 u D-duru Allegro Luke Sorkočevića izveo je Simfonijski orkestar Hrvatske radiotelevizije.
Svečanost je, među ostalima, uveličao ophod zvončara iz Kastavštine, koji je uvršten na popis nematerijalne baštine UNESCO-a, a poznati violončelisti 2CELLOS izveli su obradu pjesme Michaela Jacksona Smooth Criminal, koja im je donijela svjetsku slavu.
Između nastupa izvođača čitali su se ulomci iz Judite Marka Marulića, Šume Striborove Ivane Brlić-Mažuranić, poezija Mate Balote i More Josipa Pupačića.
U pretprogramu tisuće građana zabavljali su puhački orkestar ZET-a, Marko Tolja i Jazz orkestar HRT-a, Jinx, TBF i DJ Švec.
Program se odvijao na tri pozornice, temeljio se na vrijednostima hrvatskih zaštićenih kulturnih dobara. Cilj je bio isticanje reprezentativnosti Hrvatske na području glazbe, književnosti i znanosti, a na zgradama na Trgu prikazivane su videoprojekcije.
U ponoć su, u čast ulaska Hrvatske u EU, zazvonila zvona zagrebačke katedrale i crkve sv. Marka. Na proslavi pristupanja Hrvatske Uniji bilo je oko 170 visokih gostiju.

”Danas je velik i radostan dan za našu domovinu… Dan u kojem postajemo u cijelosti prihvaćena i punopravna članica najveće i najuspješnije zajednice europskih država koja je ikada postojala na našem kontinentu”, rekao je hrvatski predsjednik Ivo Josipović na Trgu bana Jelačića.

U Bariloviću, 31. kolovoza 2013.

 Ravnateljica: Vesna Car